cyanic-selkie/wikianc huggingface dataset:
Henry Morton Stanley
A spediçion de soccorso a Equatoia
300px|thumb|sinistra|Mappa (1890) de H.M. Stanley pe razonze Emin Pasha O russo Vaxilij Vaxil'evič Junker, naturalista e geografo, o decise de lasciâ l'Africa proprio into momento che o Sudan o l'ea sconvolto da-a rivolta mahdista. O russo o razonse con difficortæ Zanzibar, portando con lê de miscive de Emin Pascià, governao de Equatoia. I documenti davan un'immagine da scituaçion africaña ch'a misse in fibrillaçion l'ópignon pubbrica œüropea, tanto da spinze e istituçioin a organizzâ una spediçion de soccorso a cappo da quæ fu misso o Stanley che, into 1886, o partì pe Equatoia. Stanley o l'incontrò di ostacoli e di problemi immensci: o 29 arvî 1888, o vègne arecugeito a bordo de un piroscafo in sce-o quæ se trovava Emin Pascià insemme a l'esploratô italian Gaitan Casati.
Stanley o se trovò inta condiçion paradossâ de êse lê a avei bezœugno di agiutti e di rifornimenti do governatô ch'o l'ea vegnúo a sarvâ. Emin o decise de lasciâ a-o so destin Equatoia, ormai ingovernabile. Coscì, o 10 arvî 1889, o se misse in marcia insemme a-i so ommi, a Casati e a Stanley, a-a testa da so máredúta spediçion de soccorso. L'eterogenio groppo, formao in totâ da 1.500 ommi, o l'affrontò o longo e peigoso viægio verso Bagamoyo, lontaña 1.600 chilometri. Into 1890, reduta ormai a meitæ a caosa de maotie, attacchi nemighi e defeçioin, a spediçion a l'arrivò finarmente a Zanzibar. Durante sto viægio, Stanley o scrovì a cadeña montoosa do Ruwenzori e o Lago Edoardo.
Ritorno in Œüropa
Doppo o so ritorno in Œüropa, Stanley o sposò l'artista galleize Dorothy Tennant, e o fu parlamentâ ingleize da-o 1895 a-o 1900, comme membro di unionisti. O moì a Londra o 10 mazzo 1904. A so tomba a se trœuva into çimiteio da gexa de San Michê a Pirbright, inta contea do Surrey; in sce una gran ciappa de granio gh'è narrao e so geste.
Boro
In ta sciensa o boro o l'è un elemento chimico co-o scimbolo B e o numero atomico 5. O boro o gh'à 'n peizo atomico de 10,811 u.
David Livingstone
David Livingstone (Blantyre, 19 março 1813 – Lago Bangweulu, 1º mazzo 1873) o l'é stæto un miscionaio, esploratô e mego britannego de l'era vittoriaña. O nasce' into villaggio de Blantyre, inta region scoççeize do Lanarkshire do sud.
L'attivitæ miscionaia
O seguì a facoltæ de meixiña e teologia a Glasgow e into 1838 o l'intrò inta Societæ Miscionaia de Londra co-o dexideio de trasfeise in Ciña, ma o no poe' realizzâ questo so sœunno a caosa da guæra de l'oppio ch'a l'imperversava inte quello paise.
Into 1844 o se sposò con Mary Moffat, figgia de un âtro miscionaio, Robert Moffat. A moggê a l'arestò con lê in Africa pe di anni, pe tornâ doppo in Inghiltæra co-i so figgi.
A scoverta de cascate Vittoia
Into periodo 1852-1856, o l'esplorò l'entrotæra african, scrovindo e Cascate Vittoia, a-e quæ o desse o nomme de l'alloa Vittoia d'Inghiltæra. O Livingstone o fu un di primmi Œüropei a fâ un viægio transcontinentâ attraverso l'Africa. O scopo do so viægio o l'ea de arvî de nœuve vie commerciæ, e de accumulâ informaçioin utile in sce-o continente african. In particolâ, Livingstone o l'ea un sostegnitô de miscioin e do commercio inte l'Africa centrâ. sinistra|thumbnail|David Livingstone de [[Frederick Havill]] O tornò in Inghiltæra pe ótegnî un supporto a queste so idee, e pe pubblicâ un libbro in sce-i so viægi. Fu in questo periodo ch'o se dimisse da-a societæ miscionaia a-a quæ o l'appartegniva.
A spediçion in sce-o sciumme Zambexi
Livingstone o ritornò in Africa a cappo de una spediçion co-o scopo de esplorâ o sciumme Zambexi. Mentre o l'esplorava o Zambexi, e miscioin da lê vosciue in Africa centrâ e orientâ finin in moddo desastroso, con quæxi tutti i miscionai morti de malaia ò de âtre maotie. O sciumme Zambexi o se rivelò êse completamente no navegabile a caosa de una serie de cateratte e rapide che Livingstone o n'ariescì a esplorâ inti so viægi precedenti.
A sorgente do Nilo
Into março 1866, Livingstone o tornò in Africa, a Zanzibar, da dove o començo a çercâ a sorgente do Nilo. Richard Francis Burton, John Hanning Speke, e Samuel Baker aveivan in precedença, e corettamente, identificao segge o lago Alberto che o Lago Vittoia comme sorgente, ma a question a l'ea ancon dibattua. Livingstone, into çercâ a sorgente do Nilo in veitæ o se portò troppo a ovest, scin a razonze o sciumme Lualaba che âtro o no l'é che a parte iniçiâ do Sciumme Congo, ma che Livingstone erroniamente o conscideró êse o Nilo.
Maotia e mòrte
O s'amaotì e pe trei anni o perse completamente o contatto co-o mondo esterno. Solo un di so 44 dispacci o l'arrivò scin a Zanzibar. Henry Morton Stanley, o giornalista inviao a-a so riçerca into 1869, o-o trovò inta çittæ de Ujiji, in sce-e sponde do lago Tanganica o 10 novembre 1871.
Questo episodio o l'é arestao famoso pe e paole co-e quæ se dixe che Stanley o l'agge a primma votta salutao o Livingstone:Dr. Livingstone, I presume. Ean i unichi doi Œüropei in Africa into 'n raggio de çentanæa de chilometri e se saluton comme se se veddessan a un riçevimento. Un episodio riportao pœuscia ciu votte comme esempio de quanto a formâ ma seria morâ vittoiaña a foise compenetrâ e ascimilâ into popolo ingleize.
Berillio
thumb|'N campion de berillio In ta sciensa o berillio o l'è un elemento chimico co-o scimbolo Be e o numero atomico 4. O berillio o gh'à 'n peizo atomico de 9,01218 u.
Guæra di sett'anni
miniatura|A [[bataggia de Leuthen, do Carl Röchling|300px]] Guæra di sett'anni, conflíto de vaste dimenscioin che fra o 1756 e o 1763 o l'opoze a Gran Bretagna e a Pruscia a-a França e à l'Aostria e a-e so aliæ (Ruscia, Sveççia, Polonnia, Sassonnia e ciu tardi a Spagna). Combattua in quattro continenti, a l'afermò a supremaçia militâ da Pruscia in Œüropa, a preponderança de l'Inghiltæra in sce-i moæ e o so dominnio in Amerrica e in India, a l'introdusse decizamente a Ruscia inta politica di stati ocidentæ, a marcò infin a decadença de l'Aostria davanti a l'afermâ superioitæ da Pruscia e quella da França davanti a l'Inghiltæra, ch'a ghe succedette into dominnio de vasti teritói extra-œüropei.
Into dexennio sucescivo a-o trattao d'Aquisgraña (1748), ch'a-o terme da guæra de succescion aostriaca, o l'aiva ciumentao l’aliança tra Aostria e Gran Bretagna, l’amixiççia tra i doi stati a l'ea stæta menaççâ da di insanabile divergençe d’obiettivi, percose Londra a l'amiava a definî co-a França o so conflíto d’otramâ, mentre Vienna a l'ambiva a liquidâ a possança prusciaña co-ina coaliçion. O començo de l'imbosamento di aliançe, preluddio da guæra, o fu segnao da-o trattao de Westminster, concruzo into zenâ 1756 tra o Zorzo II d’Inghiltæra e o Federigo II de Pruscia. O 1° mazzo sucescivo França e Aostria abandonon o tradiçionâ antagonismo e sottoscrissan a Versagge un acordio difenscivo contra a menaçça anglo-prusciaña. Inte l'uverno 1756-57 l’Aostria a promisse a-a França a ciu gran parte di Paixi Basci in cangio di teritoî de Parma e de Guastalla, mentre a França a vegniva o banchê da Maia Teexa e a l'asseguava de no trattâ sepaamente. Intanto, pe raforçâ o blocco ofenscivo contra o Federigo II, a França, savendo de doveise ascì çimentâ a fondo contra l’Inghiltæra inte colonnie, a s'aspresciò a concludde de trattative co-a Ruscia (aliança de San Peoburgo, 21 novembre 1756; a-a quæ seguì, into zenâ 1757, l’acescion da Ruscia a l'aliança aostro-françeize). A un’aliança diretta aostro-ruscia se zonse da pœu o 2 frevâ 1757. O gradoâ passaggio da l'aliança difensciva a quella ofensciva fra o Luigi XV e a Maia Teexa o fu sancío formalmente da-o segondo trattao de Versagge (1° mazzo 1757) ch'o l'impegnava França e Aostria, insemme a-a Ruscia, inta guæra continentâ. Inti progetti de Pariggi un tâ schiamento de forçe o l'aviæ dovúo sciaccâ inte 'na sola campagna a Pruscia, portando a-a conquista de l'Hannover, a-o stabilimento de 'n condominio continentâ franco-aostriaco, a-a sottomiscion di Paixi Basci a-a França, a quæ a l'aviæ aloa posciúo voze tutte e so rissorse contra l’Inghiltæra. In realtæ, a genialitæ de Federigo II e l’inçerteçça e a dezunion fra i aliæ desconçon questo disegno. A-o scciœuppo di ostilitæ (ottobre 1756), a França a l'ea in condiçioin de netta infeioitæ navâ rispetto a l'Inghiltæra; d’atra parte, l’aliança con l’Aostria e co-a Ruscia a l'impoze de dividde i sforsci françeixi riservando a-i tiatri coloniæ un’insuffixente difeiza.
A guæra a se desgugette longo doe linnie parallele de confliti distinti, l’un tra a França e a Gran Bretagna, in sce-i moæ, inte colonnie e inta Germania ocidentâ (Hannover), l’atro tra o Federigo II e a coaliçion di so aversai inta Germania orientâ, inta Slexa, a-e frontee da Boemia e da Polonia (co-e battagge risolutive de Rossbach, 5 novembre 1757; Leuthen, 25 dexembre 1757; Kunersdorf, 21 agosto 1759). Perçò doi trattæ distinti, quello de Pariggi e quello de Hubertsburg (1763), pozan fin a l'un e a l'atro conflíto. A França a fu a naçion che ciu risentì da sconfita, perché a vidde consolidâse a est una nœuva grande possança continentâ, a Pruscia, e a perse o dominnio di moæ e o so primmo impêo (Canadà e dipendençe, arcuñe de Antille, o Senegal e l’India) a vantaggio de l'Inghiltæra. O conflito continentâ o fu dominao da-o Federigo II, ch'o l'ariescì a sarvâ a poxiçion da Pruscia, graçie ascì a-o sostegno ruscio doppo l’asceiza a-o trono do Pê III into 1762.
Giœumo Loigi Duaço
150px|miniatura|right|O stemma de casa Duaça Giœumo Loigi Duaço ò Girœummo Loigi Duraçço (italiano: Girolamo Luigi Durazzo) (Zena, 20 mazzo 1739 – 21 zenâ 1809) o l'è stæto o segondo duxe da Repubbrica Ligure da-o 10 agosto 1802 a-o 29 mazzo 1805 e, co l'annescion a-a França, prefetto do dipartimento de Zena.
Vìtta
Epitàfio sôvia a ùrna do Giœumo Loigi Duaço a-o Pantheon de Pariggi: Coeur de Jerome, Louis, François, Joseph Comte Durazzo, Senateur, né à Gênes Department de Gênes le XX Mai MDCCXXXIX, mort à Gênes le XXI Janvier MDCCCIX
Lengua tedesca da Pennsylvania
O Tedesco da Pennsylvania, dîto Olandeize da Pennsylvania (Pennsylvania Dutch, Pennsilfaanisch-Deitsch, Pennsilfaani-Deitsch) ascì, o l'é 'na léngoa do grûppo lengoistego germanico oççidentâ parlâ da-a comunitæ Amish prevalentemente into Stato da Pennsylvannia, ma anche inte l'Ohio e o Michigan, inti Stati Unïi d'America.
Descriçion e stöia
sinistra|miniatura|Prìmma pàgina do Hiwwe wie Driwwe, giornâle di tedéschi da Pennsylvania.
Catæn-a I de Ruscia
Catæña II (ruscio Ekaterina Alekseevna) dita "a Grande", imperatrixe de Ruscia (Stettin 1729 - Carskoe Selo 1796).
1859
thumb|450px|center|[[Amos Cassioli, 1886, A batàggia de San Martìn into 1859 (Fondazione Musei Senesi)]]
Catæn-a I de Ruscia
Vìtta
Nasciua Sofia-Federica-Amalia, figgia do prinçipe todesco de Anhalt-Zerbst, into 1745 a l'andò sposa a-o granducca Pê Fëdorovič, erede a-o trono ruscio. Intelligente, colta e senscibile, l'ea inevittabile che co-o maio incolto avegnisse una rottua; e quande o Pê III, alienaose a Guardia e i circoli de corte pe-e so preferençe prusciañe, o vègne deposto e doppo pochi giorni amaççao, a Catæña, o 20 zugno 1762, a salì a-o trono.
1859
Fæti
thumb|250px|right|[[Domenico induno, L'arîvo do boletìn de Villafranca, 1861-1862 (Galerîe de ciàssa Scala - Milàn)]] thumb|250px|right|[[Gerolamo Induno (1827-1890), A préiza de Palestro do 30 màzzo 1859, 1860]] thumb|250px|right|[[Jean-Léon Gérôme (1824-1904) ), Ave Caesar Morituri te Salutant, 1859 (Yale University Art Gallery- New Haven USA)]]
Catæn-a I de Ruscia
Vìtta
A rivelò a so educaçion illuministica inte un dispotismo paternalistico, largo de interventi e de iniçiative inte tutti i campi, a commençâ da-a speciale instruçion (nakaz) co-a quæ a proponeiva a-a commiscion convocâ into 1767 o progetto de 'n nœuvo codexe inspiao a-o Montesquieu e a-o Beccaria.
1859
Euröpa
11 lùggio 1859 - Villafranca (Veronn-a). Armistìçio de Villafranca, conclûzo da Napolion III de Fransa e Françesco Gioxeppe I d'Austria.
Catæn-a I de Ruscia
Vìtta
Soffocâ a grande rivolta do cosacco E. Pugačëv (1774-1775), a Catæña a s'interessò a-i problemi de l'instruçion, a restaorò e finançe e a riformò o governo locâ co l'instituçion di governoei, mentre a-o centro a l'attoava o prinçipio do poei ministeiâ unitaio. Questo scignificava ascì un inreddenimento e 'n ritorno a poxiçioin ciu aotocratiche e reaçionaie, com'é testimoniao da-a question di servi da gleba che, nonostante i longhi loei preliminæ de riforma, de fæto aomenton de numero: e da-o 1783 fu sciña proibio a-i contadin de passâ da 'n proprietaio a l'atro. Inreddenimento ch'o l'ea destinao a inasprîse doppo i avegnimenti françeixi do 1789.
Into proseguî a politica estera do Pê o Grande, a Catæña a se propose de risolve dueivemente o problema turco e quello polacco. Da-a Turchia, doppo a guæra do 1768-1774, a l'ótègne, inta paxe de Küciük-Qainarge (1774), o confin a-o sciumme Bug, o diritto de proteçion in sce-i crestien ortodosci di Balchen, l'indipendença da Crimea (che into 1783 insemme a-o Kuban a fu anessa a-a Ruscia). Quanto a-o problema polacco, atraverso di interventi inti afæ interni de quello paise e o conligamento co-a Pruscia e co l'Aostria, a Catæña a poette zonze a-e sucescive spartiçioin do 1772, do 1793 e do 1795, ótegnindo tutte e regioin orientæ da Polonia.
De spiito vivaxe e averto, a Catæña a svolse una çerta attivitæ lettiaia: œuvie drammatiche, articoli, schiççi satirichi, drammi e riçerche storiche, trattæ polemichi e memoie, tutti scingolarmente rapresentativi da societæ russa e œüropea do tempo.
A fu ciutosto dissolua a so vitta privâ, inta quæ ebban parte vari famoxi favoii.
1858
thumb|450px|center|Eruçión do [[Vesuvio, 1858]]
Tedesco alemanno
O Tedesco alemanno (Schwyzertütsch) o l'é 'n insémme de léngoe do gruppo lengoistego germanico oççidentâ parlâ in ta Svissëa e Germània meridionâle.
Descriçion e stöia
sinistra|miniatura|400x400px|Difuxón di dialétti alemanni.
Demetrio Stratos
Demetrio Stratos, all'anagrafe Eustratios Demetriou (Lusciandria d'Egitto, 22 arvî 1945 – Növa York, 13 zügno 1979) o l'è stæto un müxicista grego, che o l'ha passou in Italia gran parte da sö vitta.
Vìtta
In ti anni '60 o l'è stæto voxe solista e pianista de I Ribelli, complesso faxente parte do famoso Clan de Celentano. L'è o periodo de cover di grüppi stranieri (famosa a l'è restä Pugni Chiusi).
I Area
In sce di testi politicizzæ, che ne fan unna banda scimbolo di Anni 1970, se innesta unna mescciua originaliscima de jazz, müxica etnica, rock, ch'a l'aresta assolutamente attuale anche ä giornä d'ancö.
E riçerche in sce a vocalitæ
Stratos o l'aveiva començou zà in ti ürtimi tempi di Area a stüdiä unna tecnica de canto armonico che a l'aveiva portou, sciortindo dao grüppo, a dedicase solo ä riçerca vocale, razunzendo de tonalitæ squæxi imposcibili. Queste riçerche vegnan interrotte dä morte, dovüa a unna rara forma de leucemia. L'attualitæ dell'opera de Demetrio Stratos a l'è stæta sottolineä da dui conçerti che i Area, riunî pe a primma votta dao 1979, han tegnüo a San Lazzao (Bologna) o 29 e 30 Zennä 2010, insemme ä presentasion de libbri, documentaî e di atre testimonianse.
Lançaoto Maroxello
Lançaoto o Lanzaoto (primma do sec. XIX Lanzarotto) Maroxello ò Maoxello (lat. Lanzarotus Marocelus), navegatô e esploratô zeneize do sec. XIV.
Vitta
O so cognomme e a prezença de questa insegna - d'atro canto riportâ ascì inta carta do Bærtomê Paæo do 1455 - parieivan elementi a favô de l'origine ligure do Maroxello, benché no segge mancao di studioxi ch'han attribuio a-o Maroxello una proveniença françeize ò a-a dreitua ingreize. In effetti, gh'è di elementi che porieivan avvalorâ una descendença transalpiña.
In realtæ pâ assæ probabbile che i Maloisel de Normandia aggian çercao de trâ profito da questa apparente omonimia pe çercâ de accresce o proprio blazon, ponendo a-o contempo e baze pe di eventuæ, futue rivendicaçioin, sciben che no se posse escludde a priori una poscibile lontaña parentella tra questi e a famiggia zeneize. Una prezença normanna longo e coste occidentæ de l'Africa a-o prinçippio do XIV secolo a pâ de fæto átamènte improbabile, mentre invece proppio inte questo periodo ean numeroxi e attivi i mainæ e i imprenditoî zeneixi no solo inta Spagna e into Portogallo, ma inti porti marocchin ascì e, in ispecce, a Çeuta, donde ean presenti da ciu che 'n seccolo.
Tra questi figuava ascì i Maoxelli, uña de ciu antighe e nobbile famigge da çittæ. Desceixi da-a nobiltæ "viscontî" ch'a l'aiva acompagnao a nascita do Comun, questi aveivan delongo piggiao parte attivamente a-a vitta econommica da çittæ, sciché za inta primma meitæ do XIII secolo i trovemmo prezenti tra i mercanti e i banchê œuvianti a Seviggia e in generâ inta Spagna meridionâ, a Lisboña e Çeuta.
Segondo quante comunemente açetao da-a stoiografia, fu proppio in sce questo ambiente de mercanti e banchê zeneixi che s'arembò a Coroña portogheize pe dâ començo a-o sviluppo da so mainaja atlantega, necessaia premissa pe i esploaçioin geografiche di seccoli succescivi. Into 1317 re Dionigi de Portogallo o nominò o zeneize Manoælo Pessagno armiraggio maggiô da so flotta, concedendo di ampliscimi privileggi no solo a lê e a-i so descendenti, ma a tutta a comunitæ zeneize ch'a l'ótègne un proprio quartê a Lisboña. In sciâ scîa do Pessagno di atri çittadin zeneixi fun assunti a-o serviççio do sovran luxitan, comme meistri d'ascia e pilotti.
Un de questi sabedores de mar o saiæ stæto, segondo a maggiorança di storichi, o Maoxello. De un personaggio de tâ nomme son arestae però scarsciscime traççe inti archivvi e inte biblioteche zeneize, tanto ciu che nisciun di nomioxi repertói genealògichi che trattan da famiggia Maoxella fa mençun de lê ò da so scoverta. Tuttavia, un Lazaoto Maroxello o visse effettivamente inti anni inti quæ o Maroxello o compì a so impreiza. Ne fa testimoniança trei atti scriti. Into primmo, ancœu perduo datao 1 arvî 1330, o l'ea aregordao tra i testimonni de una compravendia; mentre in doi atti do 1384 e 1391, conservæ inte l'Archivvio de Stato de Zena l'è mençunao una Eliaña Fiesca do condan Bærtomê, uxorem quondam Lanzaroti Marocelli. Se tæ indicaçioin se riferissan effettivamente a-o Maroxello, ço permettiæ in quarche moddo de collocâlo a l'interno da genealogia di Maroxelli, quæ probabile fræ de quello Pê, cavagêo e ricco mercante in Inghiltæra e inte Fiandre, inta quæ villa presso Zena saiæ stæto avvelenao, into 1363, o duxe Scimon Boccaneigra durante un pranço ófèrto in ónô do re de Çipri. Questo rammo da famiggia, originâ da-i scignoî de Vaaze e Çelle, no solo o l'aiva di interesci into Portogallo e inta Spagna, ma sorvettutto o l'intrategniva di rapporti personæ co-o Nichiozo da Recco (comme testimoniao inte 'n testamento do 1350), che into 1341 o l'accompagnò o fiorentin Angelin Corbiççi inta primma spediçion ófiçiâ a-e Canaie. Insce-e baze de questi exili indiççi i studioxi han çercao de deliniâ una poscibile biografia do Maroxello, ma sença zonze a de concruxoin definitive.
Açetao comunemente a so origine zeneize, se ritegne ch'o segge nasciuo inti primmi anni do XIV secolo, trasfeindose ancon zoeno in Portogallo, tra i conlaboatoî do Pessagno. Inte questo ambiente o mœuiò l'impreiza ch'a-o condusse a-e Canaie, aprœuvo a-a rotta che za into 1291 aveivan intrapreizo i fræ Vivadi, partii in çerchia de una via pe e Indie e mai ciu tornæ. Doppo de alloa l'è probabile che di atri ócidentæ aggian navegao longo e coste de l'Affrica ócidentâ, ma primma da spediçion do Maroxello e sorvettutto de quella succesciva de Angelin Corbiççi e Nichiozo da Recco (1341) di so viægi no l'è arestao arcuña testimoniança.
Insce-e modalitæ da scoverta do Maroxello gh'è átrettànta inçerteçça che insci-â so nascita, a commençâ da-a dataçion. Scartâ quella do 1312, suggeria da-i normanni Maloisel, in quanto ritegnua prematua, inte 'n momento into quæ o Portogallo (a-o quæ se deve prezumibilmente l'organizzaçion da spediçion) o no l'aiva ancon mostrao interesse pe i esploraçioin longo a costa africaña, se ritegne ancœu ch'a l'agge da êse alugâ durante o regno de Arfonso IV, e ciu precizamente tra o 1325 e o 1339, anno da carta do Dulçert: probabilmente into 1336. L'izoa che o Maroxello o razonse into so viægio a l'ea dita da-i indigeni Titeroygatra e da-o Maroxello a piggiò o nomme de Lanzarote, ch'a porta ancon aoa; chì o l'eresse un castello, ancon existente, comme s'è visto, into 1402, e e quæ roviñe son stæte foscia identificæ inta parte sudorientâ, inti presci do vulcan Guanapay. A construçion de un fortiliççio a l'è un seguo indiççio da voentæ do Maroxello de costituîse una base in sce l'izoa, o che o presuppoñe necessaiamente ch'o se ghe segge trategnuo pe un çerto tempo, tanto da legittimâ l'attribuçion do so nomme a-a scoverta che, ben fito comunicâ a-i cartoggrafi œüropei, a fu conosciua ascì comme Malozella (1374) ò Maloxella (1385). Difiççile dî a che tittolo o ne tègne o governo; una parteçipaçion diretta do comun de Zena a l'impreiza a pâ comunque de poeise escludde, se no atro pe a tradiçionâ ostilitæ zeneize a lasciâse rebelâ inte de scimmile avventue. Ciu probabile, invece, che o Maroxello o se ne segge insegnoio a titolo personâ, foscia solleçitando un succescivo reconoscimento feüdâ da parte portogheize.
Ço giustifichiæ a spediçion do 1341, ch'a portò a-a descoerta de l'intrego arçipellago de Canaie e a-a so solenne preiza de possesso, sença d'atro canto resciorve do tutto a costion resguardante l'attribuçion da sovranitæ, a longo conteiza tra o Portogallo e a Castiggia, fin a-a definitiva assegnaçion a quest'urtima into 1479 (tratao de Alcáçovas).
Devan consciderâse squæxi do tutto prive de fondamento e urteioî vexende do Maroxello che, segondo di storichi, doppo a so permanença a-e Canaie o saiæ rientrao in Portogallo pe passâ quindi a-o serviççio françeize. Tornao a Lisboña, o 29 zugno 1370 re Fernando I o gh'aviæ concesso, in riconoscimento di serviççi prestæ, o titolo de capitan de Lançarote, co-o privileggio de popolâ l'izoa e a vexiña La Gomera. O diploma, a quæ aotentiçitæ a l'è sospetta, o l'è de fæto intestao a un "Lanzarote de Franqua", che pâ diffiçile identificâ co-o Maroxello.
Do pao inçerta s'ha da ritegnî a dæta da morte, da çerti indicâ into 1385, quand'o saiæ stæto amaççao da-i indigeni de Lanzarote; se de fæto o Maroxello o foise quello aregordao da-i atti di scriven arestæne, o saiæ morto za l'anno avanti.
Federigo II de Pruscia
Federigo II di Hohenzollern dito o Grande (ted. Friedrich der Große) re de Pruscia (Berlin 1712 - Castello de Sans-Souci 1786)
Vìtta
Figgio do Federigo Ghigermo I e da Sofia Dorotea de Hannover, o fu educao, segondo de precize dispoxiçioin do poæ, co-a mascima seveitæ: da-a rente a-o studdio acurao da ciu recente stoia œüropea e de l'economia politica, i ciu dúi eserciççi militæ. Ma o Federigo, ch'o manifestava in contrasto co-e preferençe paterne un vivo interesse pe-e lettie e pe-a filozofia, o seppe formâse una cortua lettiaia, graçie ascì a-a compliçitæ do precettô, o calvinista françeize Duhan de Jandun. L'insofferença pe-a sgrœuzzeçça e o formalismo militaresco de l'ambiente pruscian mœüon, into 1730, a decixon do Federigo de fuzzî da-o regno. Ma o tentativo o fallì e o fu ócaxon d'ogni sciorta d'efferateçça da parte do poæ ch'o l'aiva temuo un complotto contra a so persoña: o Federigo o fu sottoposto a 'n processo denanti a 'n conseggio de guæra e rinserao inta forteçça de Küstrin. Chie, sciortio de prexon cegao a-a voentæ paterna, o fonse da uditô da cammia di demanni, aquistando una diretta esperiença di problemi aministrativi do regno, che finin pe interessâlo profondamente. Spozaose into 1733 co-a prinçipessa Elizabetta Cristiña de Brunswick-Lüneburg-Bevern, da-a quæ o no l'ebbe eredi, e retiaose into castello de Rheinsberg, o l'ebbe torna l'ócaxon de dedicâse a-o studdio de lettie, circondandose de lettiæ e pensatoî, faotoî de nœuve idee inluministeghe. Chie o redigette ascì e Conscidérations sur l'état présent du corps politique de l'Europe e L'Antimachiavel, dimostrando a so spregiudicâ conoscença de problemi de cortua e de politica.
Succedúo a-o poæ o 31 mazzo 1740, a-a morte de l'imperatô Carlo VI o seppe trâ profito da-a difiççile poxiçion inta quæ a l'ea reduta l'Aostria a prœuvo a-a contrastâ sucescion da Maia Texo pe mœuvighe guæra co l'intento de intrâ in possesso da Slexa. Dimostrandose geniâ condutê, o l'ocupò Breslavia o 3 zen. 1741 e conseguio a vittoia de Mollwitz (10 de arvî), o l'ótègne da-a Maia Teexa, assequeiâ da-i nemixi da ogni parte, co-a convençion de Klein-Schnellendorf (9 ott.) a Bassa Slexa. Repigiao quindi a guæra, co-o trattao de Breslavia (11 zugno 1742) o l'ótegne ascì l'âta Slexia e a contea de Glatz. A morte do Carlo VII de Bavea e e mai sopie spiançe da Maia Texo de ricuperâ a provinça perdua, spinzettan o Federigo into 1745 a 'na nœuva guæra contra l'Aostria. E vittoie prusciañe de Hohenfriedberg, de Soor e de Hesselsdorf fun o preluddio a-a paxe de Dresda do 25 dexembre: a Maia Texo a confermò a-o Federigo o possesso da Slexa, mentre o re de Pruscia o riconobbe comme imperatô o de lê majo, Françesco I.
Intanto o dava man a-a riorganizzaçion do stato segondo i criteii de 'n intelligente, poxitivo inluminismo e into spiito do ciu reddeno acentramento: o constitoì una forte e onesta magistratua pe l'apricaçion de 'n nœuvo codexo de procedúa (1747) e de 'n codexo çivî (Corpus iuris fredericianum, 1745-51). O se interessò ascì a l'economia naçionâ incoragindo o commercio e l'industria (tescile prinçipalmente), favoindo l'agricortua con di travaggi de boniffica (a region de l'Oder tra Swinemünde e Küstrin) e de colonizzaçion.
Ma l'aliança fra Aostria e França (trattao de Versagge, 1756), scin a aloa nemighe, a convinse o Federigo, za aliao da-o 16 zen. do mæximo anno a l'Inghiltæra, a prevegnî o concentrico attacco asburghico-borbonnego, sostegnúo ascì da-a Ruscia. Ebbe coscì començo a guæra di Sett'anni. Constreito into 1756 a-a capitolaçion a Sassonnia ch'a l'aiva refiao d'aliâse co-a Pruscia, o Federigo o penetrò inta tarda primaveja do 1757 inta Boemia, o zonse scin a ascidiâ Praga, ma a sconfita, infritaghe da-o Daun a Kolín o 18 de zugno, a l'óbligò a retiâse inta Sassonia. De lie, pe impedî o conzonzimento co-i Aostriachi, o se rivolse contra i Françeixi battendoli o 5 nov. a Rossbach, quindi a marce forçæ o tornò inta Slexa, o l'afrontò l'ezercito aostriaco doe votte superiô e o-o sconfisse a Leuthen (5 dex.).
Ma a guæra a no l'ea ancon a-o so terme. Into 1758 i Rusci, doppo avei ocupao Königsberg e a Pruscia Orientâ, ean a prœuvo a unise a-i Aostriachi: co-a vittoia de Zondorf (25 ag.), o Federigo o l'impedì tâ evento. No coscì l'anno seguente. Battúo a Kunersdorf (12 ag. 1759), o Federigo o l'ebbe l'esercito desfæto, o despiò definitivamente da so sciorte, e solo l'indecixon e o dezacordio di aversai o sarvon da-a roiña. L'anno sucescivo Aostriachi e Rusci ocupon rispettivamente a Sassonia e o Brandeburgo, e pe trei giorni a mæxima Berlin. Malgraddo a vittoia do Federigo a Torgau (3 nov. 1760), a scituaçion a l'arestava squæxi insostegnibile, quande sorvevègne a morte da zariña Elizabetta e l'asceiza a-o trono do Pê III, grande amiratô do Federigo, ch'o l'abandonò l'Aostria strenzendo poco doppo un patto d'aliança co-a Pruscia, co-a quæ o firmò a paxe into mazzo 1762. O 21 luggio 1762 o Federigo o battè anco-ina votta i Aostriachi a Burkersdorf e meno de 'n anno doppo, o 15 zen. 1763, a Maia Teexa ascì a se rassegnò a poñe terme a-o conflíto co-a paxe de Hubertsburg. O Federigo o l'ea sarvo, a Slexa a l'ea arestaa a-a Pruscia.
Inte questo longo periodo de guæra, o Federigo o rivelò in pin e so qualitæ d'organizzatô e de condutê, pe-e quæ o l'occupa un posto preminente inta stoia de l'arte militâ. A cappo de 'n stato de soli doi mioin e mezo d'abitanti e sença unitæ teritoiâ, o Federigo o seppe creâ un ezercito ben adestrao, fæto de miliçie de leva obrigæ a-o serviçio, ma raforçæ co-o merçenaiato. O l'aleggerì e ordenançe da cavalaja, o l'aomentò a proporçion di canoin legeri de l'artigiaja, o curò a manovrabilitæ de l'infantaja, sci da poei formâ a linnia de battaggia inte qualunque direçion. O Federigo o ripreize da-o magisteio do Montecuccoli o prinçippio da "battaggia d'aa", saiv'a dî de l'açion frontâ, ma pronta a fâse ingugente, contra un'aa aversaia, derivandone a tattica de l'orde obliquo. O praticò in strategia l'ofensciva ascì quande a guæra a l'ebbe di scopi politichi difenscivi, paralizzando coscì e mosse do nemigo; e pi aomentâ o raggio d'açion da so manœuvra strategica into campo di serviççi logisteghi, o ridusse i magazin fisci a soli depoxiti de fæña, incaregæ de rifornî i forni de campagna mobili. Inta segonda campagna da guæra di Sett'anni (da-o 1757 in da pœu) se deliniò perfetta l'attoaçion da manœuvra pe linnie interne, ch'a doveiva costituî o so cappolavô, frûto di nomioxi acorzimenti logisteghi, organichi e tattichi.
Da-a guæra di Sett'anni o Federigo o l'ea sciortio co-o paize prostrao. Con nœuva genialitæ o seppe promœuve l'œuvia de riconstruçion; o favoì l'agricortua e l'industria, o repigiò a colonizzâ e a bonificâ e regioin depresse. O no trascurò tuttavia de sarvagoardâ o prestiggio e a poxiçion de rilevo ch'o l'aiva procurao in Germania e in Œüropa a-o so regno a prexo di sacrifiççi soportæ durante a guæra di Sett'anni. O l'esteize ancon o so dominio a-a Pruscia ocidentâ in virtù da primma spartiçion da Polonia (1772), e in sce-i prinçipati de Ansbach e de Bayreuth a prœuvo a-a guæra de succescion de Bavea (paxe de Teschen, 1779). Sospettozo de l'Aostria, o promosse into 1785 una liga di prinçipi todeschi (Fürstenbund) pe constituî un contrapeizo a-a politica do Gioxeppe II inte l'impêo.
Ni fu solo ommo politico e gran condutê d'eserciti, ma ascì generozo sciben che incostante protettô d'artisti, filozzofi e lettiæ. Amiratô do Voltaire, o l'intreççò con lê 'na fita corispondença, e o-o vosse con lê a Berlin into triennio 1750-53: doppo questo sogiorno, tuttavia, i so raporti se goaston. Cortô da muxica, o fu valente flaotista e ascì compoxitô. O l'abellì Berlin e Potsdam de gexe, palaççi, castelli e d'atri edifiççi. O fu recugitô asciddo d'œuvie d'arte prevalentemente françeize e rispondente a-o gusto do lieto e do piaxeive, che da pœu confluin into Kaiser-Friedrich-Museum de Berlin.
A Spèza
A Spèza (La Spezia en itaglian) i'è 'n comün dea Ligǜia e 'r capolègo da provinsa dea Spèza.
Co' i se 93,347 abitanti i è o segondo comün con ciü abitanti dea Ligǜia, darè a Zena.
Geografia
La sità la se trèva vezin aa confin co'a Toscana 'nt'er Gorfo dea Spèza.
Stoia
O teritoìo dea Spèza e e zòne avezin i eo 'nzà abità 'nt'i tenpi antighi, come se veda da quelo ch'i è stà trovà del'età der fèro e der bronso sorve ai monti e 'nt'e vali li arente, n'ti siti de Lüni, de Amègia e, 'nt'er Gorfo, quelo der Vaignan. A San Vito (Maòa) i è 'ndà tüto 'n sento quand'i han costrüì o Darsenale dea Maina.
'Nt'er mèdievo la gh'ea i Signoi de Vessan, i Da Passan e quei de Lavagna. A partie dao Doissento i teritòi der Gorfo i eno 'ntrà a fae parte dea Conpagna Zenese, e i paesi de Càrpena e de Vesigna i eno deventà 'nportanti. Ma p'en periodo de sirca çirca vint'ani er borgo dea Spèza i n'ea sot'a Zena, quande Nicolò Fieschi i s'è fato a se Signoia, tra Sarzana e Dägna, en oposission a Zena. Ente 'sto perìodo l'è scomensà a costrüssion der Castèo de San Giorgio sorve aa colina der Pòzo. 'Nt'er 1273 Zena l'ha repià er contròlo dea zona. L'ha fato costrüie er müagion, i palassi prübici e 'n spedao. 'Nt'er 1407 i è sta nominà 'n Podestà e pòi 'n Capitan. O svilüpo dea sità i è 'ndà avanti fin ao Sèissento.
'Nte l'Òtossento aa Spèza i ghe vegnivo a fae a vilegiatüa i Savòia e anca on Rè. Nt'a segonda mità del'Òtossento a Spèza l'ha cangiò aspèto e da borgo sarà l'è deventà na ciassa fòrte militae marìtima, con dee trasformassion enportanti ch'i la faan deventae er capolègo dea provinsa. 'Nt'er 1862 i eno scomensà i travagi pe' a costrüssion do Darsenale Militae Marìtimo, ch'i ea sta ideà da Napoleion e i è sta fato costrüe da Cavur e da Doménego Ciòdo, Ofissiale do Gènio Militae.
Grosseto
Grosseto o l'è 'n comün de 82.131 abitanti, cappoleugo da Provinsa de Grosseto, scituóu in Toscann-a, in Italia.
A Spèza
Stoia
I travagi i eno düà sèt'ani, e o Darsenale i è sta enaogüà er 28 agosto del 1869 da Doménego Ciòdo. Co' a costrüssion do Darsenale a sità l'ha cangià aspèto, a se 'conomia l'è cressǜ 'nte pògo tenpo e anca a popolassion, che l'è passà da 31.500 'nt'er 1881 a 60.000 'nt'er 1901 e 123.000 'nt'er 1940.
Lengua sveva
O Svevo (Schwäbisch), a l'è unn-a lengua do gruppo lengoistego germanico oççidentâ parlâ in to Land do Baden-Würrtenberg inta Germania meridionâ e da arcunn-e minoranse in Ungaïa, ex-Yugoslavia e Romania.
A Spèza
Stoia
Ent'o stesso perìodo i eno sta costrüì di fòrti ensim' ai monti sorve ar Gorfo. I eno sta avèrte paece fàbriche come l'OTO Melara e i cantei navai der Müzan e i è sta 'ngrandì er pòrto.
Minoranse forèste
Segondo l'ISTAT, ai 31 deṡenbre 2017, aa Spèza i ghe son 11.767 sitadìn forèsti.
'Conomia
Aa Spèza la gh'è 'r pòrto ch'i da da travagiae a paece dite.
Cürtüa
Da quarche ani la gh'è er "Pop Eye Festival", con di spetàcoli de müsica ond'i gh'han partessipà paeci artisti di mèi che gh'è ar mondo (Lou Reed, Patty Smith, Sonic Youth, Afterhours e via descorendo) e o Sercantigo, en mercatin de ravati 'n ciassa der Mercà a prima doménega de tüti i mesi. L'ǜrtima doménega de novenbre la gh'è a fatoia 'n ciassa, ond'i pòrto i bèsti dee aziende agricole dea provinsa.
Fèste e fee
A ciü fèsta 'nportante dea Spèza l'è a Fea de San Giüsèpe, che la gh'è tüti i ani o 19 de marso, quande se festeza er Santo Patronodea sità. A fea la d̈ua trèi giorni e i ghe veno sinquessento bancheti ent'a zona tra ciassa Üropa, i giardineti e a maina.
N'àotra fèsta 'nportate i è 'r Paglio der Gorfo a prima doménega d'agosto. La düa doi giorni: er primo la gh'è a sflià dee trèdeze borgà co' i cari, e gente 'nmascoà e e barche der Paglio, e o segondo la gh'è a gara dee barche e aa sea o spetàcolo di fèghi artifissiali.
Frâtassu
thumb|200 px|Frâtassu Frâtassu o l'é 'n arneise dêuviou dai massachèn per livellä i intonaci. U l'é de nórma inn-a toétta suttî de legnu retanguläre cun inn-a manéggia insc'e l'asse lungu.
Scarabìa
Scarabìa: scârtu d'u carbun (coke ), spêcie de résülta de prudusiùn de férréa; carbunella. Parolla de Sann-a, nasciüa cun a siderürgia çitadinn-a.
Archimedde
Archimede (gr. ᾿Αρχιμήδης, lat. Archimedes) matemàtico e fìxico siracusàn (Siracusa 287 - 212 a. C.).
Vitta
O l'é stæto un di ciù gren matematichi de l'antighitæ. Probabilmente allevo de l'Euclide, o compì foscia un viægio in Egitto, studiando a Lusciandria; o tornò da pœu a Siracusa, dov'o scrisse a ciu gran parte de so œuvie. Chì o moì, amaççao, se dixe, da 'n sordatto roman into sacco da çittæ (212 a. C.), alliâ de Cartagine; e a-a difeisa de Siracusa se dixe che l'Archimede o cooperesse con di geniæ ritrovæ scientifichi e macchine de guæra ("spegi ustoi", etc.). A lezendia a vœu che o sordatto o gh'inzonzesse ciu votte de seguîlo da-o console; che l'Archimede, asciorto inte 'n calcolo, o no o stesse a sentî e che o sordatto alloa, irao, o-o trafizzesse.
I œuvie de l'Archimede, a quanto pâ, no fun mai arecugeite inte 'n corpo unico; arcuñe de queste scenton fin da-i tempi antighi; atre fun tradute in latin into Medioevo; into Renascimento, riçercæ attivamente, fun pubricæ segge in verscioin (Federico Commandino, 1558) segge into testo grego (Baxilea 1544) e diligentemente studiæ da quelli che fun i incomençatoî e costruttoî do calcolo infiniteximâ, ch'o pâ quindi, inte 'n çerto senso, comme a logica continuaçion di studdi de l'Archimede (pe quante i metodi infiniteximæ dœuviæ da l'Archimede, contegnui into Mettodo, foisan a liatri sconosciui).
I œuvie matematiche
E prinçipæ œuvie matematiche de l'Archimede che n'en pervegnue son:
Fondamenti de statica e de idrostatica
Partindo da premesse çerte, con procedimento deduttivo a-a mainea de Euclide, Archimede o pose, in forma aotonoma ciæa e rigorosa, i fondamenti da statica e de l'idrostatica (prinçipio da leva, a propoxito do quæ se sole attribuî a l'Archimede a frase "dæme un ponto d'apoggio e sollevió o mondo"; spinta idrostatica, v. oltre). a l'Archimede l'é dovua a noçion de peiso specifico e, pâ, l'ideaçion de l'areometro. O l'inventò o paranco, a via sença fin e a coclea (ò via d'Archimede).
Caffa
Caffa (in zeneize antigu: Cafà; in rüsciu: Феодосия; in ucrain Феодосія; in tataru: Kefe) notta cumme Feodosia, u l'é 'n portiu e 'na lucalitæ de vilezatûa in Crimêa. Pe tanti séculi Caffa a l'é stæta 'n impurtante culònia zeneize intu Mâ Neigru, in sciâ penisula da Crimêa ch'a l'ea cunusciüa cu-u numme de Gazaia.
Stöia
Pe çirca duì séculi, quella che inchö a l'è a çitæ Ucraìna de Feodosia a l'è stæta unn-a de ciü impurtanti çitæ de l'Euròpa Mediterànea, ciamâ Caffa, rivandu anche demugraficamente ai livélli de 'na capitäle d'Imperu cumme Bizansiu. Täle impurtansa a gh'è vegnüa da e attivitæ du mercantesä d'i Italliæn, p'ou ciü Zeneixi, pé via d'a feliçe puxisiùn du portiu (in sciâ grande via setentriunäle de cummerciu intra u Catài e u levante europeu).
A l'avisu d'u storicu Heyd, u l'è Mangu-Timur-Khan (Mongka-Temur) ch'u permétte ai mercanti Zeneixi d'occüpä e tære dunde poi a se svilüppiâ a çitæ de Caffa, mettìnduse d'acordiu cun liätri pe ch'i puréssan custruìvighe de ca' e di fùndeghi pe-e mercansìe.
I Zeneixi i scéglian, vexin a-e ruvinn-e de l'antìga Theodosia, à burgä de Kafà, paiséttu de pescuèi de puxisiùn custiéra invidiabile.
A ciü pärte d'a storiugrafia a däta a fundasiùn zeneize de Caffa (che scinn-a a inchö a rèsta efetivamente oscüa) a nu primma du 1266, ben che quarche funte a riferisce de 'na presensa stabile zà diversi anni primma. A partî d'oua u nasce e u se svelüppa in müggiu d'ätre culònie zeneixi in tütta a Criméa, e a regiùn a riviâ a avèi, a sentî dî u Murzakevic, ben in miliùn d'anime.
A culònia, e, a röa, tütti i ätri insediamenti che pe' çirca 200 anni i gh'e orbitiàn in gìu, a l'aviâ avégniménti altèrni pe' acadimenti ciü o menu cunusciüi; mensiunemmu chi u mazzu du 1308, quande doppu 8 meixi de assediu da pärte de Toqtai Khan, i Zeneixi brûxan a çitæ pe' nu dâla in t'e man d'u suveràn tärtaru sö nemigu, e i scappan pe' mä, pe poi turnä (nu tantu ciü tärdi) cu-u successure Uzbekh Khan.
Caffa, a "Reginn-a du Mä Grande", a l'è famusa anche pe i fünesti avegnimènti de'n'ätru assediu: cumme u l'a scrîtu Michel Balard, che rendemmu chi in tradusiùn zeneize, "a primma guæra biulògica a l'è nasciüa intra u 1346 e u 1347 sutta e miagge de inn-a culónia zeneize inscê rive du Mä Neigru". Difêti i sun i assedianti de Caffa, cun Jani Beg u sö cappu, che, pocu tempu primma d'êse custrèiti a levä l'assediu a-a çitæ, flagelæ da u morbu de prüxe pestìfere purtæ da l'estrêmu Levante ch'i an za taccô a Tann-a vegnìndune za da Sarai e Astracàn, i caccian cu e catapürte i sö surdatti mòrti appestæ indrentu a-e miagge da çitæ.
I cafioti cun a ciü gran sprescia i caccian i mòrti in mä, ma pe' ninte: e prüxe e a Yersinia pestis i 'ndiàn deré ai mercanti ch'i lascian u portiu in diresiùn du Punente, e qarcosa cumme a tersa pärte d'a gente d'Europa a ne muià.
Sta pärte de l'imensu mundu de culónie zeneixi, du quäle Caffa a l'è stæta un di çentri ciäve, a l'avià fin sulamenti cun l'invaxùn türca ottumann-a: a flotta de Keduk-Ahmet-Pascià a intra inte Caffa, vendüa da u Cumüne de Zena (pin de puffi gestiunäli) a u Bancu de San Zorzu da oramäi inn-a vintenn-a d'anni (doppu u bloccu du Bosfuru ch'u n'è vegnüu da-a fin de l'Imperu Bisantìn, intu 1453), u primmo de zügnu du 1475.thumb|250x250px|A çitæ de Feodòsia, l'antîga Caffa, a-a giornâ d'ancheu|sinistraAministrativamente Caffa a dipendeiva da Pera e a l'æa guvernä da in cunsule zeneize faxente funsiuìn di cunsuli, puistae e capitagni du Populu de Zena in te in primmu mumentu, poi, cu a vegnüa di duxi perpetui, faxente in ta sustansia (sci bèn che nu in ta furma) e funsiuìn dügäli.
U se pö sensa puìa dî che, pe natüa de mercansìe, u nu ghe n'æa unn-a ch'a nu passesse pe u portiu de Caffa, ch'u l'ea ascì ün di ciü frequentæ pe cattä e vénde scciâvi. Da u puntu de vista d'i investimenti de capitäli in palanche e beni, a çitæ a l'è stæta ün d'i empori cumerciäli ciü ricchi e vivi d'u tardu mediu evu cun in declìn ch'u cumensiä cun a framentasiùn pulìtica du Levante cuntinentäle e a mancansa de següessa d'i traspórti intra u Mä Grande (Mä Neigru) e a Cinn-a (u Gattäiu, u Catai, scinn-a a Canbalìg, saieva a dì Pechìn).
Int'u periudu zeneize, sci cumme pói in te quellu türcu ottumàn, Caffa a l'è anche stæta sede de inn-a zécca.
Prêgin
Prêgin: meccanismu manuäle pe' serä l'ægua.
Descriçion
Nurmalmente u se dixe pe quelli in sciâ stradda, vä a dì pe' i "rübinétti" d'e funtanelle pübliche.
Brügastro
Descrision
O brügastro o l'ha nümerosi rammi, anche quelli dao portamento squæxi sempre drito. E föggie son aghiformi, perscistenti e coriacee, verde scüo, normalmente in verticilli de quattro, con margine dentellou.
I sciôi son tanti, piccin e penduli, riunî in ricche infiorescense in te çimme, dao colö gianco-cremma e profümæ. Fioritüa: marso-mazzo. Früti: capsule contegnenti tante semense piccinn-e.
Distribusion
Africa settentrionale e centro-orientale, Euròpa meridionale e Isoe Canaie.
In Italia o l'ha distribusion peninsulare con popolasioin presenti anche ao de là do spartiægue appenninico; o l' è presente anche in te isoe (tipico elemento da maccia mediterranea).
Üsi
E ramme de brügo ligæ in fascinn-a son döviæ pe fä spassuìe, e defæti un di nommi italien o l'ea  scopiglia; unna votta se döviaven ascì pe covertüe e sbarragge de abitasioin pövie e de cabanne. Pe ottegnî i cochétti per a filatüa da sæa, i babòlli vegnivan missi, spesso, in sce ramme de brügo.
1863
thumb|420px|center|A trùppa a riçéive o salâio into Forte Bellina da fortéssa austroungàrica de [[Veronn-a, 1863 ]]
Brügastro
Üsi
A parte de sutta do çeppo a vegniva "cötta" (combüstion interrotta) in ta carbonea in ti boschi, pe ottegnî un carbon in graddo de svilüppä un forte calö. O carbon ottegnüo da o legno de brüga o l' ea richiesto in te officinn-e di ferræ pe a forgiatüa do færo.
O legno de brüga o l'è düo e pregiòu, e o l'è o materiale ciü döviòu in ta costrusion di fornelli de pippa. A parte döviä pe ottegnî a pippa a l'è quella nodosa da base, in to canto.
Lèngoa bavareise
O Bavareise (Bairisch), a l'è unn-a lengua do gruppo lengoistego germanico oççidentâ parlâ in to Land da Bavièra e in tocchi de: Austria (Tirollo), Svissëa, Ungaïa, Repubbrica Ceca e Italia (Trentin Ato Adexe).
Descriçion e stöia
sinistra|miniatura|300x300px|Màppa di dialétti do bavaréize.
Red Hot Chili Peppers
350px|thumb|right|Red Hot Chili Peppers a-o Pinkpop Festival into 2006 Red Hot Chili Peppers o l'ea 'n grûppo de muxicisti da-i Stati Unïi d'America. O l'ea fæto da 4 muxicisti:
Carbonio
thumb|300px|A [[Grafîte|grafite (in sciâ mancinn-a) e 'n diamante (in sciâ drita), doî alotropi do carbonio]] In ta sciensa o carbonio o l'è un elemento chimico co-o scimbolo C e o numero atomico 6. O carbonio o gh'à 'n peizo atomico de 12,0107 u.
Lengua yiddish
O Yiddish (ייִדיש - yidish) a l'è unn-a lengua do gruppo lengoistego germanico oççidentâ parlâ in diverse naçioin do mondo da e personn-e de origine ebrea.
1864
thumb|450px|center|[[Jean Durand-Brager (1814-1878), O "Tancrèdi" e o "Dupleix" bonbardan Shimonoseki, seténbre 1864, (Versagge)]]
Zenzivite
A Zenzivite a l'è una infiammaçiôn di tesciüi zenzivali, che se presenten rôsci, gônfi, cädi e sanguinanti.
Descriçion
A l'ècauzä dä placca batterica. A placca ammüggiä in sce a superfizie di denti, e ô tartarô derivoô dä placca calcificä, dan l'iniziô all'infiammaziôn. A presensa de alteraçiôin anatomiche in ti denti, cômme pö esse de otturaziôin debordanti e con unna fôrma inadatta, a l'aggrava e zenziviti perchè a rende ciü diffiçile a puliscia, façilitandô cuscì l'accumulô de placca. I Ormôin sessuali (androgeni,estrogeni, progesterôn) pöen rende e zenzive menô rexistenti all'infesiôn e façilitä l'insorgensa e poi ô svilüppô da zenzivite. Pe questô motivô particôlari situaçiôin ormonali (gravidansa, pubertæ, ecc.) pöen façilitä l'insogensa o ô decôrsô da zenzivite.
Malnutriziôn e zenzivite
Ô scorbüto (mancansa de vitaminna C) e anche e carense de vitaminne A, B2 e B12 sôn in graddô de provocä zenzivite; natüralmente queste fôrme se vedden, ä giôrnä de ancö, prinçipalmente in ti paixi dô Terzô Môndô.
Iperplaxie zenzivali
Diverse sôn e iperplaxie (aumentô dô nümerô de cellule) da zenziva dôvüe ai farmaci: ricordemmô i anticonvulscivanti cômmea difenilidantoina, çerti antiipertenscivi, i immunosôppresciôi.
Da zenzivite a parodontite
A segônda di batteri causa da zenzivite, ciü o meno aggrescivi, e de difeise dô sôggettô, in mancansa de cüre l'infeçiôn da a zenziva a l'interessa anche i tesciüi ciü prôfôndi: ligamentô, ossô, figna a rappresentä unna minaccia pe a sôpravvivensa dô dente. Unna igiene orale attenta a pö bastä pe a prevençiôn da zenzivite, mentre pe cürala l'è necessaiô l'interventô dô dentista.
Lincoln (Nebraska)
Lincoln a l'é 'na çitæ di Stati Unïi d'America e a capitâle do stato do Nebraska, con 258.379 abitanti (2010).
Fluö
thumb|'Na provetta de fluö liquido a basiscima temperatûa In ta sciensa o fluö o l'è un elemento chimico co-o scimbolo F e o numero atomico 9. O fluö o gh'à 'n peizo atomico de 18,9984 u.
Minerva
Minerva a l'è unna antiga divinitæ italica, passä a Romma probabilmente attraverso i Etrüschi, successivamente identificä con l ' Atena di Greci.
Descriçion
A componeiva a Triade Capitolinna, insemme con Giove e Giunon; questa trinitæ a l'ea venerä no solo in to tempio a lë dedicou in sce o Campidoglio de Romma ma in te tütti i Capitolia spanteghæ in gio pe l'impero. thumb|200px|Minerva, [[Museo Nacional Arqueologico (Tarragona)]] Minerva a l'è a Dea da sapiensa, dell'intelligensa e dell'inzegno. In origine a l'ea solamente a protettriçe di artigien e de attivitæ industriali, da tescitüa e da filatüa, ma poi anche di meistri de scöa e de atre corporasioin.
O giorno 19 de marso con a festa dîta Quinquatrus se celebrava Minerva insemme a Marte.
Gumbu
I antighi gumbi tradissiunäli pe fä l'ôiu i l'éan nurmalmente svilüppae insce trèi livélli, pe' sfrütä a fórsa de gravitae cumme mutûre d'a muvimentasiùn. I lucäli d'u gumbu l'aean:
Azoto
thumb|De l'azoto liquido, a 'na temperatûa ciù bassa de -196°C In ta sciensa l'azoto o l'è un elemento chimico co-o scimbolo N e o numero atomico 7. L'azoto o gh'à 'n peizo atomico de 14,0067 u.
Cesenn-a
thumb|right|300px|Cesenn-a
Cesenn-a a l'è 'na çittæ de 96.211 abitanti, capoleugo da provinsa de Forlì-Cesenn-a (Emilia-Romagna).
Goæra di trent'agni
miniatura|O cardenâ [[Cardenâ Richelieu|Richelieu a l'aseddio da Roccella (Henri-Paul Motte, 1881)]] Guæra di trent’agni, insemme di conflíti che se desgugettan tra o 1618 e o 1648 in Œüropa e comporton di prefondi mutamenti di assetti politico-economichi.
I origgine de questa longa guæra van çercæ into vigô assonto da-o protestanteximo doppo a Paxe de Aogusta (1555), into decizo attezamento antiprotestante da Gexa e di prìnçipi catollichi sotta a spinta da Controriforma, inti conflíti generæ inti equilibbri œüropei da-a poxiçion centrâ da Germania e quindi inte tenscioin politiche, religioze e constituçionæ a l'interno de l'Impeo, manifestæse za co-a formaçion into 1608-09 d'aliançe contrapposte da-o ponto de vista religiozo.